<classify> NA MWANDISHI WETU MSANII wa Bongo Fleva, Diana Nyange Dayna, amesema kilichosababisha wakaachana na mchumba wake ni wivu wa mapenzi uliotokana na picha aliyopiga na wasanii wawili wa Kenya, Wahu na Prezzo pamoja na Mtanzania, Ambwene Yessaya AY. Dayna anasema picha hiyo alipiga na wasanii hao kabla hajawa maarufu wala kujihusisha na muziki kwa kiasi kikubwa hivyo hiyo ilikuwa sehemu ya kutafuta marafiki wa kumsaidia kimuziki. Kutokana na picha hiyo mchumba wangu huyo alihisi kwamba mmoja wa wasanii hao labda natoka naye kimapenzi hivyo akawa hataki nipige picha na wasanii na nisijihusishe tena na masuala ya kimuziki. Muziki ni kitu ninachokipenda sana katika maisha yangu hapo nikaona wivu umezidi kwa mwezangu ambaye tumebarikiwa kupata mtoto mmoja wa kike mwenye miaka 10, tukaamua kuachana nami nikaendelea na muziki wangu hadi leo bila mchumba, mpenzi wala nini na maisha yanaenda, alijieleza mrembo huyo. Dayna alianza kujulikana katika muziki mwaka 2008 baada ya kuimba wimbo wa Mafungu ya Nyanya na msanii aliyewika katika kampeni ya urais na wabunge mwaka 2005, Marlow, kisha akatoa Nivute kwako na sasa anatamba na wimbo wa Ungejua.  <topic>: burudani 